Vestminsterio statutas

Vestminsterio statutas () − 1931 m. D. Britanijos parlamento paskelbtas aktas, nustatęs dominijų teisinį statusą ir jų santykius su metropolija.

Statutas įteisino 1926 m. ir 1930 m. imperijos konferencijų sprendimus, leidžiančius dominijoms savarankiškai tvarkyti vidaus ir užsienio politiką, suteikiančius joms lygias teises su D. Britanija: pagal šį statutą įgijusioms dominijos statusą teritorijoms nebetaikomi D. Britanijos įstatymai, panaikinami jose D. Britanijos teismai; įstatymų leidyba, teritorijos valdymas ir teismai pereina į dominijos kompetenciją.

Dauguma dominijų savo valstybės vadovu pripažįsta D. Britanijos karalių, kuriam vietose atstovauja jo skiriamas generalgubernatorius arba vicekaralius. Vėliau Vestminsterio statutu pagrindu imta kurti Britų Sandraugos teisinę bazę.

 Šaltiniai 

 Nuorodos 
 Vestminsterio Statuto tekstas (anglų k.)
 Australija ir Vestminsterio Statutas  (anglų k.)

Kategorija:Jungtinės Karalystės istorija
Kategorija:Australijos istorija